da en da nl ca da da de es da da da da da da da da da da da da da da en da da es en da da da da de da da da da da da da da da da da da da nl da en da da es nl da
Nyt netværk vil række ud til familier i Aalborg Øst | Blå Kors Danmark
17.8.2022 13:53:26 CEST | Blå Kors Danmark
Fællesskab, spisning og aktiviteter for både børn og voksne er på programmet i Familienetværket Aalborg Øst, som starter op den 6. september 2022. Netværket er et partnerskab mellem Frikirken International Church og Blå Kors Danmark.
Familienetværket Aalborg Øst holder åbningsfest den 6. september 2022. Foto: Jens Peter Engedal.
Familier og enlige bliver mødt med åbne arme og masser af nærvær i et fællesskab med andre mennesker, der også kender til en hverdag med forskellige udfordringer som fx ensomhed, skilsmisse, presset økonomi eller sygdom.
Det er tanken bag Familienetværket Aalborg Øst, som starter op tirsdag den 6. september. Familienetværket er et gratis tilbud til familier og enlige og drives i partnerskab mellem Frikirken International Church og Blå Kors Danmark.
Kelvin Sam, der er projektleder for det nye familienetværk, håber, at netværket bliver taget godt imod i Aalborg Øst:
"Vi vil gerne være et lokalt netværk i østbyen og gøre en forskel for de mennesker, der bor her. Familienetværket er for alle, som har brug for netværk, omsorg og socialt samvær. Vi vil gerne skabe et rum, hvor alle kan komme, lige meget hvem de er, og hvor de i er i deres liv. Alle er velkommen," siger han.
Festlig opstart med hoppeborg og tryllekunstner
Familienetværket mødes tirsdage i lige uger fra kl. 16.30 - 19.00 i kirkens lokaler på Troensevej 9 i Aalborg.
Når familierne mødes, vil der være plads til sjov og hygge og også kreative aktiviteter for både børn og voksne og inspiration til hverdagen. Der vil være andagt for dem, der har lyst. Det er gratis for familierne at deltage i spisning og aktiviteter.
Til opstartsfesten den 6. september har kirken arrangeret hoppeborg, snacks til børn og voksne og underholdning med en tryllekunstner. Hvis man ønsker at deltage i fællesspisning, skal man tilmelde sig til Kelvin Sam på tlf. 21 20 84 12 eller kes@blaakors.dk senest den 4. september.
Familienetværket Aalborg Øst er det fjerde familienetværk i Aalborg, som Blå Kors driver i partnerskab med en lokal kirke.
"Vi har rigtig gode erfaringer med, at familienetværkene kan række ud til mange udsatte mennesker i nærområdet og tilbyde et godt netværk og ofte også konkret hjælp til udfordringer i hverdagen, derfor er vi meget glade for det nye partnerskab med Frikirken International Church, som giver os mulighed for at hjælpe sårbare familier og enlige i Aalborg Øst," siger generalsekretær i Blå Kors Danmark Christian Bjerre.
Familienetværket Aalborg Øst holder åbningsfest den 6. september 2022. Foto: Jens Peter Engedal.
Information om Blå Kors Danmark
Blå Kors er en kristen social hjælpeorganisation, som hjælper socialt udsatte mennesker i Danmark.
Følg pressemeddelelser fra Blå Kors Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Blå Kors Danmark
Familienetværket Filippavej vinder frivillighedspris3.10.2022 11:20:29 CEST | Pressemeddelelse
Arbejdet med at hjælpe udsatte borgere og familier hyldes af Frederiksberg Kommune. Her har man valgt at tildele en af årets frivillighedspriser til Familienetværket Filippavej, der drives af Københavns Frikirke i partnerskab med Blå Kors Danmark.
Ulrik fik hjælp til sit alkoholmisbrug med støtte fra familien30.9.2022 09:56:01 CEST | Pressemeddelelse
Omkring 140.000 danskere er afhængige af alkohol og kan ikke stoppe uden behandling. En af dem var 54-årige Ulrik Jensen, som efter mange års alkoholmisbrug søgte hjælp hos Blå Kors Behandlingscenter i Taastrup. For ham har tre måneders terapiforløb med fokus på inddragelse af pårørende ændret hans liv.
Gode frivillige er altafgørende for Blå Kors’ værested Madam Blå i Hobro29.9.2022 09:34:54 CEST | Pressemeddelelse
På Madam Blå i Hobro er de frivillige medarbejdere altafgørende for, hvor stor en forskel værestedet kan gøre for stedets brugere. Men lige i øjeblikket er det svært at finde frivillige nok, derfor inviterer værestedet nu alle interesserede til informationsmøde.
Nu slår Barnets Blå Hus i Vejle dørene op27.9.2022 07:00:00 CEST | Pressemeddelelse
Børn og unge med alkohol- eller stofmisbrug tæt inde på livet kan snart få hjælp i Barnets Blå Hus i Vejle, som er et nyt og gratis behandlingstilbud målrettet familier i Trekantområdet. Alle inviteres til åbningsfest tirsdag den 11. oktober.
Blå Kors fastholder og sænker prisen på mad på væresteder og varmestuer21.9.2022 06:00:00 CEST | Pressemeddelelse
Selvom Blå Kors Danmarks udgifter i øjeblikket stiger, har organisationen besluttet at fastlåse priserne på den mad, der sælges på væresteder og varmestuer, og i enkelte tilfælde sænke priserne. Det sker af hensyn til hårdt pressede brugere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022